《次韵寄川无竭并送所撰旃檀林记二首》
元代·方回

彭门不记旧楼黄，吟社参寥未肯忘。
更着雪添双短鬓，早惊秋隔两重阳。
遥知剩种旃檀树，便拟同焚艾纳香。
勉为龟蚨驱兔颍，愧无雄健亢三长。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。